Нефтекама ҡала округына ҡараған Әмзә ауылында төбәк етәксеһе урман комбинаты эшселәре менән аралашты. 2018 йылдың майынан бирле эшһеҙ торған предприятиеның хеҙмәт хаҡы буйынса 22 млн һум күләмендә бурыстары бар. «Башҡорт урман эшкәртеү заводы» генераль директоры Василий Маловичко әйтеүенсә, 200 хеҙмәткәр алдындағы бурыстарҙы ҡайтарыу йәһәтенән берҙән-бер юл – холдингҡа ҡараған башҡа предприятиелар эшмәкәрлегенә бәйле, әммә улар ҙа бөгөн көрсөк хәлендә.